Ministru kabineta noteikumu projekta „Grozījumi Ministru kabineta 2011. gada 25.janvāra noteikumos Nr. 74 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts (turpmāk – projekts) izstrādāts saskaņā ar Lauksaimniecības un lauku attīstības likuma 6. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Eiropas Savienības tieši piemērojamie normatīvie akti valsts intervences un privātās uzglabāšanas jomā Latvijā tiek pārņemti ar Ministru kabineta 2011. gada 25.janvāra noteikumiem Nr. 74 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū” (turpmāk – noteikumi Nr.74). Tā kā 2015.gada 16.oktobrī stājās spēkā Eiropas Komisijas 2015.gada 15.oktobra Deleģētā regula (ES) Nr. 1852/2015, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta summu (turpmāk – regula Nr.1852/2015), ir nepieciešams izdarīt grozījumus noteikumos Nr.74, lai nodrošinātu šīs regulas ieviešanu.Turklāt no noteikumiem Nr.74 ir jāsvītro normas, kurām nav juridiskas slodzes. Tādējādi projekts paredz:1. papildināt noteikumus Nr.74 ar 2.5. apakšpunktu, papildinot Eiropas Savienības tieši piemērojamo normatīvo aktu uzskaitījumu, kas nosaka intervences pasākumu ieviešanas kārtību;
2. papildināt noteikumus Nr.74 ar 4.6. apakšpunktu, nosakot, ka Lauku atbalsta dienests ir par pārbaudi atbildīgā iestāde regulas Nr.1852/2015 izpratnē;
3. precizēt noteikumu Nr.74 5.3. apakšpunktu, svītrojot atsauces uz konkrētiem Eiropas Savienības tiesību aktiem par privāto uzglabāšanu un ieviešot vispārīgu atsauci;
4. svītrot noteikumu Nr.74 9. punktu, jo uz produktu iepakojuma norādāmā informācija ir noteikta attiecīgajos Eiropas Savienības normatīvajos aktos;
5. noteikt parasto nogatavināšanas laiku tiem pārējiem sieriem, ko var pieteikt privātai uzglabāšanai saskaņā ar regulas Nr.1852/2015 1.pantu un 3.panta 1.punktu. Projekts paredz, ka parasts nogatavināšanas laiks ir uzņēmuma apstiprinātajā tehniskajā un kvalitātes dokumentācijā noteiktais termiņš, taču šis laiks nedrīkst būt īsāks par 21 dienu. Vienlaikus siera derīguma termiņam pēc nogatavināšanas ir jābūt ilgākam par uzglabāšanas laiku, jo, beidzoties uzglabāšanai, sieru būs nepieciešams realizēt tirgū. Tā kā ilgstoši uzglabāt var arī biezpienu un uz biezpiena bāzes ražotu svaigo sieru, ja tas tiek sasaldēts, noteikumu projekts paredz iespēju arī šādus produktus pieteikt privātajā uzglabāšanā, taču nogatavināšanas laiku šiem produktiem nenosaka, jo biezpienu nav nepieciešams nogatavināt. Prasības siera nogatavināšanai un derīguma termiņam tika noteiktas, pamatojoties uz Pārtikas un veterinārā dienesta rīcībā esošo informāciju par siera ražošanas receptūrām Latvijas uzņēmumos, kā arī aptaujājot piena pārstrādes uzņēmumus pārstāvošās nevalstiskās organizācijas;
6. svītrot prasību par rakstisku iesniegumu (prasības iesniegumam noteiktas ES normatīvajos aktos), kā arī atsauces uz konkrētiem normatīvajiem aktiem.
 |
| 3. | Projekta izstrādē iesaistītās institūcijas | Lauku atbalsta dienests un Pārtikas un veterinārais dienests |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir siera ražošanas uzņēmumi, kas ražo puscietos sierus ar vismaz 21 dienu ilgu nogatavināšanas laiku un cietos sierus ar vismaz 6 mēnešus ilgu nogatavināšanas laiku. Šādām prasībām atbilst dažādi Latvijā ražoti puscietie un cietie sieri, piemēram, Krievijas, Holandes, Monterigo u.c. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz administratīvā sloga palielināšanos administrējošām iestādēm – Lauku atbalsta dienestam un Pārtikas un veterinārais dienestam.Projekts nemaina tiesības un pienākumus sabiedrības mērķgrupām.  |
| 3. | Administratīvo izmaksu monetārs novērtējums | Nav. |
| 4. | Cita informācija | Nav |

*Anotācijas III.sadaļa – projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija  | Zemkopības ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Regula Nr.1852/2015 |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Regula Nr. 1852/2015.** |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr. 1852/2015 1.pants, 3.panta 1.punkts* | *5.punkts* | *Ieviests pilnībā.* | *Papildus nogatavināšanas periodam tiek noteikta prasība par minimālo derīguma termiņu sieram.* |
| *Regulas Nr. 1852/2015 16.panta 2., 5., 6. un 9.punkts* | *2.punkts* | *Ieviests pilnībā.* | *Netiek noteiktas stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Regulas Nr.1852/2015 1.pants nosaka, ka privātās uzglabāšanas atbalstu var saņemt par sieru, kurš pēc nogatavināšanas perioda beigām nav paredzēts turpmākai uzglabāšanai, t.i., par sieru, ko nepieciešams realizēt derīguma termiņa laikā. Regulas Nr. 1852/2015. 3.panta 1.punkts paredz, ka dalībvalstij jānosaka parasts nogatavināšanas periods sieriem, ko var pieteikt privātās uzglabāšanas atbalstam, ja tas nav siers ar aizsargātu cilmes vietas nosaukumu, bet Latvijā neražo sierus ar aizsargātu cilmes vietas nosaukumu. Latvijā pārtikas jomu regulējošos normatīvajos aktos nav noteiktas prasības siera nogatavināšanas periodam, taču Pārtikas aprites uzraudzības likuma 7.panta pirmā daļa nosaka, ka pārtikas uzņēmums savā darbībā ir atbildīgs par pārtikas kvalitāti un nekaitīgumu, kā arī par izplatāmās pārtikas atbilstību normatīvajos aktos noteiktajām un uzņēmuma deklarētajām prasībām. Tādējādi siera ražošanas uzņēmums pats izstrādā siera ražošanas tehnisko un kvalitātes dokumentāciju, un atbilstoši tam siers tiek ražots, tostarp nogatavināts. Ņemot vērā Pārtikas un veterinārā dienesta – par pārtikas aprites uzraudzību Latvijā atbildīgās iestādes – rīcībā esošo informāciju par sieru nogatavināšanas periodiem dažādos uzņēmumos, kā arī no piena nozares nevalstiskajām organizācijām saņemto informāciju, projektā tiek noteikts, ka parasts nogatavināšanas periods ir uzņēmuma kvalitātes un tehniskajā dokumentācijā noteiktais termiņš, bet tas nav īsāks par 21 dienu. Turklāt siera derīguma termiņam pēc nogatavināšanas ir jābūt ilgākam par uzglabāšanas laiku.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Precizētais projekts, kurā ņemts vērā Latvijas Piensaimnieku Savienības š.g. 17.novembrī sniegtais priekšlikums, tika izsūtīts nevalstiskajām organizācijām vienlaikus ar projekta iesniegšanu saskaņošanai ministrijām š.g. 23.novembrī. |
| 2. | Sabiedrības līdzdalība projekta izstrādē  | Projekts izsūtīts Latvijas piensaimnieku centrālajai savienībai, Zemnieku saeimai, Latvijas lauksaimniecības kooperatīvu asociācijai un Lauksaimnieku organizāciju sadarbības padomei š.g. 6.novembrī. |
| 3. | Sabiedrības līdzdalības rezultāti  | Latvijas Piensaimnieku centrālā savienība ierosināja noteikt 21 dienu ilgu minimālo puscieto sieru nogatavināšanas laiku, t.i., īsāku, nekā projektā sākotnēji tika paredzēts.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izpildi nodrošinās Lauku atbalsta dienests sadarbībā ar Pārtikas un veterināro dienestu. |
| 2. | Projekta izpildes ietekme uz pārvaldes funkcijām un pārvaldes institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts neparedz jaunu institūciju veidošanu, esošo likvidāciju vai reorganizāciju. |
| 3. | Cita informācija | Nav |

Zemkopības ministrs J.Dūklavs

03.12.2015. 10:12

1235

I.Orlova

67027376, Inga.Orlova@zm.gov.lv